google/wiki40b huggingface dataset:
Julie Bergan

Oppstart

Julie Bergan startet sin karriere i 2012 med  russelåten Supernova, som hun spilte inn sammen med norske Cir.Cuz. Låten lå på norske topplister i totalt 16 uker i 2012 og 2013, og oppnådde femteplass som beste plassering. Hun deltok deretter i Melodi Grand Prix 2013 med låten Give A Little Something Back, som hun skrev sammen med Ben Adams og Sara Skjoldnes. Hun gikk ikke videre fra semi-finalen i Steinkjer det året.
I september 2013 inngikk hun kontrakt med Warner Music Norway, og mot slutten av samme år ga hun ut Undressed sammen med Idol-deltager Astrid S.

2014-2018

Fra perioden 2014–2016 ga hun ut flere singler og hadde flere konsertopptredener. Hun var også på flere turneer, blant annet på den offisielle VG-lista-turneen 2016. Flere av låtene solgte til både gull og platinum i Norge, men det var ikke før singelen Arigato ble gitt ut våren 2016 at hun ble kjent utenlands. Låten toppet norske lister, og lå på VG-lista i 20 uker. Den kom også på femteplass på den offisielle svenske hitlisten. Hun hadde skrevet Arigato sammen med blant annet norske Kid Joki, og låten ble nominert til flere priser, blant annet til årets låt under Spellemannprisen 2016.
Selv om sangeren selv utgir popmusikk, var hun også med på NRK P3s remix-prosjekt våren 2016. Remixen av «Attitudeproblem» av Karpe Diem ble laget sammen med flere andre kvinnelige artister, og setter kjønnsrollene i musikken på spissen.
For musikkåret 2017 ble hun blant annet booket til bransjefestivalen by:Larm, samt til en rekke andre norske festivaler.
I 2018 bidro hun sammen med Alan Walker og Senguri på K-391s låt «Ignite». For låten ble de nominert til Spellemannprisen 2018 i klassen årets låt, en utdeling hun selv skal lede sammen med Tarjei Strøm.
Assistert selvmord

Assistert selvmord er en form for aktiv dødshjelp der noen bistår en annen med å begå selvmord. Brukes vanligvis i betydningen legeassistert selvmord, der en lege utstyrer en pasient med (en resept på) en dødbringende dose medisin, som pasienten selv inntar. Assistert selvmord er tillatt i Sveits, Tyskland, fem delstater i USA samt i Nederland, Belgia og Luxembourg hvor også eutanasi er tillatt. Canada tillater "medical aid in dying", som omfatter både eutanasi og legeassistert selvmord.

Sveits

I Sveits har det siden 1942 vært straffritt å hjelpe et annet menneske med å ta sitt liv, dersom dette gjøres ut fra uegennyttige motiver. 
Flere ideelle organisasjoner med ikke-medisinsk personell bistår personer som ønsker hjelp til selvmord. Selvmordet gjennomføres vanligvis ved hjelp av medikamenter forskrevet av lege. Prinsipielt sett dreier det seg altså om legeassistert selvmord, selv om det ofte er legfolk som bistår personen i selve selvmordet.
Organisasjonen Exit er primært innrettet mot sveitsiske borgere, mens den Zürich-baserte organisasjonen Dignitas og Basel-baserte Lifecircle i stor grad bistår utlendinger (herav betegnelsen "dødshjelpsturisme").
I 2011 tilrettela Exit og Dignitas tilsammen 560 selvmord. I 2015 rapporterte Exit om 782 assisterte selvmord. Tall fra Lifecircle foreligger ikke, men Erika Preisig, legen som utfører de assisterte selvmordene, anga overfor franske medier at hun hadde hjulpet 500 mennesker med å dø gjennom sin karriere.  
The Swiss Academy of Medical Sciences ga retningslinjer for hvordan legene skulle forholde seg til forespørsler om assistert selvmord fra mennesker med uhelbredelig sykdom i 2004.

Tyskland

I november 2015 vedtok det tyske parlamentet en lov som i prinsippet tillater assistanse til selvmord, men under forutsetning av altruistiske motiver. Loven innebar en eksplisitt legalisering av assistanse til selvmord, men kriminaliserte samtidig "forretningsmessig", organisert selvmordsassistanse. Det er derfor uklart om loven skal regnes som en legalisering av eller et forbud mot assistert selvmord, ettersom den i teorien ville kriminalisere selvmordsturisme fra Tyskland til sveistiske "dødshjelpsklinikker".
Bunbury City

Historie

Kommunen Bunbury (Municipality of Bunbury) ble grunnlagt i 1871 og i 1899 ble Bunbury Suburban Road District (som ble til Bunbury Road District i 1908) opprettet. De to enhetene ble slått sammen i 1950.
Den 1. juli 1961 ble Municipality of Bunbury en "Town" etter at Local Government Act 1960 ble satt ut i livet. I 1979 fikk den "City"-status.
Andreas Munch-selskapet

Andreas Munch-selskapet, stiftet i 2010, er en forening som dyrker en litterær, historisk og bibliofil interesse for Andreas Munchs forfatterskap, blant annet ved en årlig bokutgivelse.
Verdenscupen i langrenn 2016/17

Kalender

Forklaring: K = Klassisk. F = Fristil.

Verdenscupen sammenlagt

Oversikten viser de 10 beste utøverne, i tillegg til de øvrige norske plasseringene.

De norske landslagene

De norske landslagene ble offentliggjort 26. august 2016.
Mine damer og herrer (Apollo-album)

Mine damer og herrer er et musikkalbum med Apollo, utgitt i 2002. Albumet lå en uke på VG-lista og endte med 36.-plass som beste plassering. Albumet ble innspilt i Sverige med Sjur Miljeteig og Peder Kjellsby bak spakene.
Storurmaker

En storurmaker er en håndverker som lager, vedlikeholder og reparer alle typer ur, spesielt mekaniske tårn- og kirkeur, veggur og gulvur.

Utdanning

I Norge i dag er utdannelsen til dette yrket innen utdanningsprogrammet design og håndverk. Kandidatene må gå to år på skole og to år i lære ute i bedrift. Første skoleåret er Vg1 design og håndverk. Andre året er vg2 ur- og instrumentmaker.  Siden faget ble regulert i 1997 er det ingen som har avlagt svenneprøve.  
Storurmakerfaget er (pr. 2016) med på Utdanningsdirektoratets liste over små og verneverdige håndverksfag. Dette innebærer blant annet at bedrifter innen faget mottar utvidet støtte fra fylkeskommunen når de tar inn nye lærlinger.
Primera División 1944–1945

Primera División  er den spanske toppdivisjonen i fotball. Den ble opprettet i sesongen 1929-30. Det spanske fotballforbundet står for organiseringen av ligaen.
Duett (Rolf Løvland)

Melodi Grand Prix

Sangen var en av rundt 300 som kom inn til NRKs konkurranse foran Melodi Grand Prix 1994, og den var en av ti som ble plukket ut til å delta i finalen i Oslo Spektrum lørdag 26. mars 1994. Der var sangen sist ut på scenen, og den ble framført av Jan Werner Danielsen og Elisabeth Andreassen – da med etternavnet Andreasson.
I den norske finalen vant «Duett» en svært klart seier og fikk blant annet 77 prosent av folkets stemmer, avgitt gjennom Norsk Tippings datasystem uka før finalen. 
Utdypende artikkel: Melodi Grand Prix 1994
Ragnhild Enge

Teknikk og materialvalg

Ragnhild Enge arbeider med vev i forlengelse av gobeleng-tradisjonen, en spesielt arbeidskrevende teknikk som kan gjenfinnes i veggtepper fra 1600-tallets Frankrike. Hennes motiver er abstrakte, og bildene kjennetegnes særlig av en lag- på lageffekt som gir inntrykk av tredimensjonal dybde. Vevene er utført i ullmaterialer, håndfarget av kunstneren, gjerne med enkle spor av ornamentikk i silketråd.

Stipendier

For sitt arbeid har Ragnhild Enge mottatt flere stipendier, blant annet fra Norsk kulturråd, Oppland fylkeskommune og Ingrid Lindbäck Langaards fond. I 2000 ble hun tildelt Statens garantiinntekt for kunstnere.
Høvik kirke

Historikk

I 1891 ble det bestemt at det skulle reises en ny kirke for Østre Bærum. Etter mye turbulens falt valget i 1894 på en kirketomt som ble tilbudt av grosserer Frithjof Plahte. Plahte hadde allerede i 1880 innsamlet et pengebeløp til anskaffelse av akkurat denne tomten.
Byggingen av kirken tok til i 1895, etter tegninger av arkitekt Henrik Nissen, Kristiania. Byggmester Lorentz Christian Wagle var ansvarshavende for oppføringen. Kirken er utført i upusset rød tegl, med enkelte detaljer i glasert sort tegl og kalkpussede overflater. Kirken er utført i en livlig engelskinspirert nygotikk, og danner et markant, asymmetrisk motiv ved Drammensveien med trappegavler, fremspring, spir og fialer.
Mimostrangalia

Utseende

Middelsstore, lange og tynne, brunlige til svarte trebukker. Antennene er tynne, omtrent så lange som kroppen. Pronotum er klokke- til trapesformet, foran med en litt innsnørt "hals", dekkvingene er avsmalnende bakover, litt sprikende i spissen slik at de ikke dekker bakkroppsspissen, ofte med gulaktige tegninger. Beina er nokså lange og tynne.

Levevis

Larvene utvikler seg trolig i død ved, men det synes ikke finnes noe sikker informasjon om dette. Utviklingen tar gjerne minst to år. De voksne billene, som oftest er aktive midt på sommeren, besøker gjerne blomster, særlig skjermplanter og andre planter med hvite, åpne blomster. Dette gjelder dog ikke alle artene. Blomsterbukkene er livlige insekter i motsetning til de fleste andre trebukker som virker ganske trege.

Utbredelse

Slekten er utbredt for det meste i Kina, men forekommer også i Thailand, Laos, Vietnam, Taiwan og Japan.
Flamme Forlag

Flamme Forlag er et lite norsk forlag i Oslo. Det ble etablert 1. april 2008 av Nils-Øivind Haagensen og Bendik Wold med Cappelen Damm som eier. Forlagssjefer og redaktører per 1. januar 2017 er skribentene Nils-Øivind Haagensen og Geir Nummedal, som tok over etter Wold da han ble kulturredaktør i Klassekampen våren 2016.
Flamme Forlag satset tidlig på alternative utgivelser, «boksingler», kortromaner og essays. Forlaget har blant annet publisert «singlene» Hemmelige Tjenester av John Erik Riley og Dennis Coopers JFK jr. i Bendik Wolds gjendiktning. Høsten 2008 kom deres første større utgivelse, kortprosasamlingen MEPÅNO av Ole-Petter Arneberg. I januar 2009 ga Wold og Haagensen ut essaysamlingen Brenn ned skiten. Kortversjonen av essayet «Rock=Revolt?» ble publisert i Dagbladet, og skapte debatt. Forlaget har også gitt ut Pablo Llambías' ... rasende ..., oversatt av Trude Marstein. Diktsamlingen Alle forteller meg hvor bra jeg er i tilfelle jeg blir det av Audun Mortensen ble utgitt i oktober 2009, og ble utnevnt til «Årets beste diktdebut» av Aftenposten og omtalt som «moderne kultklassiker» av Klassekampen.
Senere har forlagskatalogen rommet nyere norsk lyrikk og skjønnlitteratur av forfattere som blant andre Tiril Broch Aakre, Johan Harstad, Lotta Elstad, Anders Malm, Kjersti Wøien Håland, Lasse W. Fosshaug og Linn Strømsborg. 
Av oversatt skjønnlitteratur har forlaget russiske Vladimir Sorokin, polske Witold Gombrowicz, franske Édouard Levé, italienske Pier Paolo Pasolini, britiske Geoff Dyer og svenske Kristian Lundberg i katalogen.
George Burns

Karriere

George Burns hadde sin bakgrunn i vaudeville, hvor han spilte sammen med sin kone Gracie Allen fra 1920-årene. Burns og Allen inngikk ekteskap i januar 1926.
Ekteparet Burns og Allen opplevde imidlertid sin første store suksess på radio. De ble fast innslag i radioprogrammet The Guy Lombardo Show på CBS fra og med februar 1932; høsten 1934 fikk paret sitt eget program på samme kanal, som gikk ukentlig til og med mai 1950, vekselvis på CBS og NBC. 1950-1958 var Burns og Allen stjerner i en tilsvarende TV-serie.
Burns og Allen ble uhyre populære som komikerpar, og kunne på 1930- og 40-tallet måle seg med andre store radiokomikere som Jack Benny i popularitet.
Etter Gracie Allens død oppnådde George Burns viss suksess som komiker på egen hånd, blant annet i filmen Oh, God! (1977).
George Burns vant en Oscar, i klassen beste mannlige birolle, for sin rolle som «Al Lewis» i filmen The Sunshine Boys. Han har fått tre stjerner på Hollywood Walk of Fame for sin innsats innen teater, film og TV.

Privatliv

George Burns var kortvarig gift med skuespillerinnen Hannah Siegel i 1917; de var sammen i kun noen måneder. Ekteskapet med Gracie Allen varte derimot i 38 år, fram til Allens død i 1964. Paret fikk to barn.
Rent (musikal)

Rent er en musikal av den amerikanske komponisten og forfatteren Jonathan Larson. Musikalen er skrevet med inspirasjon fra operaen La bohème.
Stykket handler om en gruppe sosialt utstøtte, som bor i et hus som skal rives i Alphabet City i New York. Den forteller historien om en gruppe venner som kjemper mot livets motgang. Vennene og romkammeratene Mark og Roger er frontfigurer, som har sine karrièredrømmer. Mark vil bli filmskaper og Roger er en musiker. Og et tydelig element i stykket et hiv og aids, siden mange av karakterene har det.
Rent ble skrevet av Jonathan Larson som aldri fikk sett sitt stykke spilt, siden han døde et par dager før premièren, 35 år gammel. Musikalen har blitt spilt for utsolgte hus over hele verden.
Det Kriminalpræventive Råd

Det Kriminalpræventive Råd er et råd under Rikspolitiet i Danmark som ved hjelp av opplysninger, sikkerhetsfremmende initiativer og samarbeid mellom myndigheter sørger for å forebygge kriminalitet.
Rådet ble stiftet i 1971 som følge av 1960-tallets voldsomme stigning i kriminaliteten.
Rådets har ingen formann pt.

Tilsvarende myndigheter i resten av Norden

Tilsvarende organ i Norge heter Det kriminalitetsforebyggende råd, i Sverige Brottsförebyggande rådet og i Finland Rådet för brottsförebyggande.
Ischiopsopha

Utseende

Middelsstore, avlange, mer eller mindre metallisk grønne eller rødbrune gullbasser. Kroppen er svært blank. "Snuten" (clypeus) er rundet innskåret i spissen. Noen arter har svarte eller røde tverrbånd. Pronotum er trekantet forlenget bakover i midten, og dekker hele scutellum.

Levevis

Larvene lever gjerne i råtnende ved eller annet dødt, organisk materiale. De voksne billene finnes gjerne på blomster der de eter pollen.

Utbredelse

Slekten er utbredt i Sørøst-Asia.
KFUM Stavanger Volleyball

Historikk

I 2002/03-sesongen vant klubbens A-lag for kvinner 1. divisjon, og rykket dermed opp i Eliteserien. I 2004/05-sesongen hadde klubben 14 aktive lag.
Heidi Bonde

Gjendiktning

Eugenio Montale: Annerledes, 1995 (Sammen med Rune Christiansen)
Clepsis

Utseende

Stort sett middelsstore (de norske artene har vingespenn 16-22 millimeter), gulaktige eller brunlige viklere. Forvingene kan være ensfargede eller ha ulike slags tegninger eller hvite flekker.

Levevis

Larvene lever på mange slags ulike busker og løvtrær, også på andre planter.

Skadedyr

Flere av artene i denne slekten opptrer som skadedyr i landbruket, men ingen av dem som forekommer i Norge.

Utbredelse

Slekten finnes i alle verdensdeler bortsett fra Sør-Amerika og Australia (og Antarktis, som er nesten fritt for landdyr).
Tiso aestivus

Utseende

Tiso aestivus er en liten edderkopp. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og forholdsvis liten. Bakkroppen hos hunnen er stor og kuleformet. Avstanden fra det fremste øyet til hodets fremkant er forholdsvis stor, mye mer enn to ganger øyets diameter.
Tiso aestivus er den eneste norske arten fra denne slekten, så forveksling med andre arter skulle ikke by på et problem. Men flere av dvergedderkoppene er
Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
KV61

KV61 (Kings' Valley no. 61) er en gammelegyptisk grav i Kongenes dal. Den ligger i dalens sørvestre del og ble oppdaget i januar 1910 av E. Harold Jones for Theodore M. Davis. Arbeidene fra utgravingene er ikke blitt publisert.
Jones fant graven fylt opp med masse og avstengt med stein, noe som tydet på en uberørt grav. Det tok to dager å frilegge den, og også kammeret vat halvveis fylt med masse. Den lille graven er 15,49 m² stor, og det eneste kammeret nåes gjennom en sjakt. KV61 er uthugd uregelmessig, veggene er dårlig bearbeidet og ikke pusset. Den var uferdig, og hadde ingen dekorasjoner eller innskrifter. 
Til tross for grundig rydding og rengjøring ble det ikke funnet noen gjenstander i graven. Gravstedet klassifiseres som en ikke-kongelig grav fra Det nye rikes tid, uten tilordning til noe bestemt dynasti.
Ifølge Nicholas Reeves var KV61 etter at den var gjort nesten i stand blitt stengt for at ingen sand skulle trenge inn. Omstendighenene på funnstedet tyder på at den anonyme graven aldri var blitt benyttet for sitt formål.
Fajanse

Fajanse (fra fransk etter det italienske bynavnet Faenza, som var kjent for sin keramikk) er leirtøy (keramikk) av lys leire forsynt med glasur inneholdende tinnoksid. Fajanse er lavbrent leirtøy, brent ved temperaturer opptil ca. 1020°C. Navnet fajanse er brukt over hele Europa etter et keramisk gods som ble utviklet på 1500-tallet i den italienske byen Faenza. Da «ostindisk» porselen ble importert fra Kina i 1600-årene, ble det ofte etterlignet i fajanse. Særlig er fabrikkene i Delft i Nederland kjent for produksjonen av hvit fajanse med blå dekor etter kinesiske forbilder.
I Norden ble fajanse først produsert i København fra 1722 og på Rörstrand ved Göteborg fra 1726. I Norge ble fajanse laget på Herrebøe Fajansefabrikk i Idd ved Halden fra 1759 til ca. 1770. Omtrent samtidig ble det i en kort periode produsert fajanse også i Drammen. Fajansen fra Egersund er spesielt godt kjent på grunn av Egersunds Fayancefabriks Co. A/S, som var i drift fra 1847 til 1979. Fabrikken produserte varer i steintøy. At fajanse forekommer i fabrikknavnet, skyldes at dette hadde en høy status i 1860-årene, da fabrikken tok navnet i bruk. I virkeligheten er det svært få av gjenstandene fra Egersunds Fayancefabriks Co. A/S som oppfyller kravene til fajansebetegnelsen. Steintøy og fajanse fra Egersund fajansefabrikk er i dag samlerobjekter.
I Egersund er det et eget fajansemuseum: Egersund Fayancemuseum.
Rødtvet kirke

Utsmykninger

Kirkens altertavle er fra 1978, og er malt av Jens Johannessen- Et glassmaleri i kirken er av Veslemøy Nystedt Stoltenberg. På den utvendige sørveggen er et stort kors i keramikk av Konrad Galaaen.

Kirketårn

Kirketårnet er frittstående ca. 30 meter fra kirken. I tårnet ble det installert et klokkespill av Olsen Nauen klokkestøperi i 1978. Klokkespillet er tilsvarende klokkespillet i Bredtvet kirke, som Olsen Nauen installerte der i 1977. Det består av 12 klokker som kan styres via et klaviatur. De to største klokkene brukes også til ringing og kiming. Den største av disse klokkene veier hele 95 kg.

Kulturminne

Rødtvedt kirke et kulturminne og har nummer 85332 i Riksantikvarens kulturminnebase.
Tobol

Elveløp

Elva har sine kilder i grenseområdene mellom Kasakhstan og Orenburg oblast i Russland, i de østligste utløpene av Uralfjellene. Elva danner her grensen mellom de to landene over en strekning på 50 km. Den renner så mot nordøst over Turgajplatået. Etter å ha passert sju demninger og rundt 320 kilometer når Tobol det Vestsibirske lavland nær byen Rudnyj. Den renner gjennom den kasakhiske Kostanaj oblast, og inn i Russland etter igjen å ha dannet en 50 kilometer grensestrekning mellom landene. På sin vei gjennom de russiske oblastene Kurgan og Tjumen mottar Tobol flere store sideelver fra Uralfjellene i nordvest. Ved Tobolsk munner den ut i Irtysj-floden.
De nedre delene av elva fryser over rundt månedsskiftet oktober/november, mens de øvre og sørligere delene fryser i løpet av november. Elva er islagt til slutten av april eller tidlig i mai. Tobol er farbar for båter på de nederste 437 kilometer fra munningen.

Historie

Tobol var en av de fire viktige elvene i Sibir-khanatet. I 1428 ble khanen drept i kamp mot styrkene til Abu'l-Khayr Khan i slaget ved Tobol.
Josef Mai

Tidlig liv

Josef Mai ble født i Ottorowo, Provinsen Posen. Hans opprinnelige militærtjeneste begynte 3. oktober1907 ved 10. Lancers. Da Verdenskrigen begynte i mai var en del avnoffensiven rettet mot den franske hovedstaden, Paris. Han tok senere del i kampene rundt Warsawa, Polen. I 1915 kjempet han langs Dniester-elven. Han deltok også i slaget ved Verdun og Somme.

Luftkrig

Mai sluttet seg til det tyske luftvåpen i 1915, han trente ved Fokker-fabrikken i Leipzig. Han tjenstgjorde først ved Kasta og fløy rekognoseringsfly. I 1916. gjennomgikk han jagertrening og sluttet seg til Jagdstaffel 5. mars 1917. Som en Feldwebelmvar han en av tre frivillige piloter (sammen med Fritz Rumey og Otto Koennecke) som fløy og samarbeidet så bra at de endte opp med å score 40% av Jastas neskytninger og gjorde Jasta 5 til den tredje høyeste enhet under krigen. Trioen ble kalt "Det Gylne Triumviratet".
I mai scoret han sin første nedskyting 20. august 1917 med en Albatros D. V, og skjøt ned en Sopwith Camel. Hans femte seier over en RAF SE.5 skjedde 30. november. Han hadde ingen nye nedskytinger før 13. januar 1918. Den 25. april 1918 tvang han ned det britiske esset (med 18 nedskytinger), løytnant Maurice Newnham som sin tiende seier.
I mai 1918 delte Jasta 5 en flystripe med Jagdgeschwader 1, og som «Flying Circus» ble de utstyrt med nye Fokker D. VII. Mai startet med å fly en foreldet Fokker Dr triplane. Han fløy denne triplane under sin neste nedskyting av en Bristol F. 2B. Piloten, løytnant Herbert Sellars (8 nedskytinger) ble drept og observatøren,løytnant Charles Robson overlevde og ble tatt til fange. Han gjorde  krav på tre nedskytinger med sitt Triplane.
Mai var brukte å male sine fly med et «zebrastripete» mønster, med svarte og hvite striper på skroget. Hans teori var at den optiske illusjonen ville bidra til at den fiendlige pilot ville bomme på målet.
Den 19. august 1918 var hans mest vellykkede dag. Han angrep to Bristol F. 2B jagerfly fra Royal Air Force. Da han traff briten med brannbomber, skrenset den på grunn av ildgivningen og kolliderte med sin ledsager. Mai fulgte opp dette med en dobbeltseier med nedskyting av en SE.5a senere.
Den 3. september ble han såret i venstre lår. Likevel skjøt han ned et fly to dager senere og kunne notere seg for fem seirer i løpet av september. Mais 26. nedskyting var en SE5a den 5. september 1918 og den 27. september 1918 kunne hannotere sin 29. suksess og Mai ble forfremmet til løytnant. Hans venn Fritz Rumey ble drept i aksjon denne dagen.

Mai noterte seg sin 30. og siste nedskyning, en Bristol F. 2B, drepte flyveren løytnant Nicholson Boulton. Av hans neskytninger var 15 Fokker D. VII, 12 Albatros og 3 Fokker Dr. I.
Mai ble nominert til Tysklands høyeste ære, Pour le Merite, eller Blue Max. Før denne utdeling ble godkjent var krigen over med tysk nederlag .

Liv etter krigen

Det er antatt at Mai var instruktør for Luftwaffe under Andre verdenskrig,  Han døde i en alder av 94 år i januar 1982.
M1985

M1985 er det vestlige navnet på en nordkoreansk stridsvogn. Den antas å være utstyrt med en 85 mm kanon, montert i et tårn som er svært likt den sovjetiske PT-76. Skroget ser ut til å være amfibisk, og basert på det lokalt produserte VTT-323 pansrede personellkjøretøyet.
Navnet M1985 er den amerikanske hærens betegnelse, ut fra at den først ble sett av vestlige observatører i 1985. Noen offisiell betegnelse fra nordkoreanske myndigheter er ikke kjent.
Levar Sand

Tidlig karriere

Levar Sand begynte sin karriere som kontorsjef for den daværende Turisttrafikkomiteen (TTK) i Bergen og Hordaland, senere som norsk turistsjef både i Hamburg og New York. Han var senere informasjonssjef i det daværende Landslaget for Reiselivet i Norge (nå Norges Turistråd) før han tiltrådte stillingen som informasjonssjef i Jahre Line/Color Line. I 2001 fratrådte han stillingen som pensjonist.
Stårheim Idrettslag

Skiidrett

Stårheim er mest kjent for skiskyting, og har siden 1990-tallet bygd opp et av de sterkeste skiskyttermiljøene på Vestlandet.
Søsknene Stine og Espen Øvreberg tok gull i junior-NM i 2002, mens Ronny André Hafsås vant junior-NM i langrenn på 15 km friteknikk samme året. I 2009 vant samme mann et verdenscuprenn over 15 km friteknikk og ble tatt ut til Vinter-OL 2010 i Vancouver.
I 2001 arrangerte Stårheim hovedlandsrennet i skiskyting, og i 2002 var laget arrangør av senior-NM sammen med Heggjabygda Idrettslag.

Andre idretter

I 1983 bygde klubben fotballbane i Torvik, men fotballen og håndballen i Stårheim er preget av samarbeid med nabobygdene Eid, Haugen og Kjølsdalen.